DOI: 10.14457/tu.the.2016.495
title: ปัจจัยที่มีผลต่อการตัดสินใจซื้อทัวร์ประเทศเกาหลีของนักท่องเที่ยวชาวไทย

description: งานวิจัยนี้มีวัตถุประสงค์เพื่อ 1) เพื่อศึกษาพฤติกรรมการตัดสินใจซื้อทัวร์ประเทศเกาหลีของนักท่องเที่ยวชาวไทย 2) เพื่อศึกษาปัจจัยที่มีผลต่อการตัดสินใจซื้อทัวร์ปะเทศเกาหลีของนักท่องเที่ยวชาวไทย ทั้งนี้เพื่อนำข้อมูล และรายละเอียดที่ได้มาทำการวิเคราะห์ เพื่อพัฒนา และปรับปรุงการทำโปรแกรมทัวร์ให้สอดคล้อง และตรงตามความต้องการของผู้บริโภคมากขึ้น และวิเคราะห์ถึงกลุ่มลูกค้าที่มีความจำเพาะเจาะจงเพื่อสร้างมูลค่าเพิ่มให้แก่โปรแกรมการขายทัวร์ที่จะพัฒนาต่อไปในอนาคตโดยการวิจัยครั้งนี้เป็นการวิจัยเชิงปริมาณ (Quantitative) ซึ่งประชากรที่ใช้ในการศึกษาครั้งนี้ คือ ประชากรทั่วไป และนักท่องเที่ยวที่เคยไปทัวร์ประเทศเกาหลีมาแล้ว ซึ่งได้เก็บแบบสอบถามจำนวน 1,200 คน โดยเลือกกลุ่มตัวอย่างของแบบสอบถามที่มีการเลือกซื้อราคาทัวร์มากกว่า 20,001 บาทขึ้นไป เพื่อมาทำการคำนวณจำนวน 800 คน คิดเป็นร้อยละ 66.67 จากจำนวนแบบสอบถามทั้งหมด ในระดับความเชื่อมั่นที่ร้อยละ 95 ด้วยสถิติ Descriptive และ Factor Analysisผลการศึกษาพบว่ากลุ่มที่ศึกษาส่วนใหญ่เป็นเพศหญิงร้อยละ 85.6 เพศชายร้อยละ 14.4 อายุเฉลี่ยมากที่สุด 26-35 ปี จำนวนร้อยละ 53.5 ระดับการศึกษาปริญญาตรีมากที่สุดร้อยละ 81 อาชีพพนักงานบริษัทเอกชนร้อยละ 34.9 รายได้เฉลี่ย 20,001-30,000 บาท และสถานภาพสมรสเป็นส่วนใหญ่ร้อยละ 86.6 ซึ่งปัจจัยอันดับต้นที่มีผลต่อพฤติกรรมการตัดสินใจซื้อทัวร์ประเทศเกาหลีของนักท่องเที่ยวชาวไทยที่เลือกซื้อราคาแพคเกจทัวร์ราคา 20,001-30,000 บาท คือ ปัจจัยด้านการส่งเสริมการขายโดยการผ่อนชำระกับบัตรเครดิต การตามรอยซีรี่ย์หรือดารานักร้อง และปัจจัยทางด้านราคาจากการแยกกลุ่มของแบบสอบถามที่เลือกซื้อทัวร์ประเทศเกาหลีที่มีการเลือกซื้อราคาทัวร์มากกว่า 20,001 บาทขึ้นไป มีสองกลุ่มหลักคือ กลุ่มที่เลือกซื้อราคาทัวร์ระหว่าง 20,001-30,000 บาท ซึ่งถือเป็นกลุ่มแบบสอบถามส่วนใหญ่ จากการวิเคราะห์ Factor Analysis ได้มี 9 factor ที่สามารถนำมาพิจารณาได้ ดังนั้นผลการวิเคราะห์ปัจจัยที่มีผลต่อการตัดสินใจซื้อทัวร์ได้ผลจำนวน 9 ตัวแปร คือ 1) ปัจจัยด้านสังคม ดารานักร้องเกาหลี 2) การขนส่ง ตั๋วเครื่องบินราคาถูก 3) การจำหน่าย 0% 4) ร้านอาหารที่ไม่ใช่ร้านทัวร์  5) การส่งเสริมการตลาด ลดราคา  6) ด้านโรงแรมใกล้แหล่งชอปปิ้ง 7) กิจกรรมท่องเที่ยว อุทยานแห่งชาติซอรัคซาน 8) ด้านสังคม มาดูสินค้าเพื่อนำไปจำหน่าย 9) ช่องทาง การจำหน่าย ชำระเงินผ่านอินเตอร์เน็ต โดย 9 factor นี้สามารถอธิบายความแปรปรวนของทุก factor ได้ 77.437และกลุ่มแบบสอบถามที่เลือกราคามากกว่า 30,001 บาท มี 22 ชุดแบบสอบถาม พบว่าปัจจัยที่มีผลต่อพฤติกรรมการตัดสินใจซื้อทัวร์ประเทศเกาหลีของนักท่องเที่ยวชาวไทยที่เลือกซื้อราคาแพคเกจทัวร์ราคามากกว่า 30,001 บาทขึ้นไป มี 2 ปัจจัยหลัก  คือ  1) ปัจจัยด้านความหรูหราของอาหาร และโรงแรมที่พัก 2) ปัจจัยด้านสถานที่ท่องเที่ยว และกิจกรรม ซึ่งมีรายละเอียดที่แตกต่างออกไปจากกลุ่มนักท่องเที่ยวที่เลือกซื้อทัวร์เกาหลีที่ราคาระหว่าง 20,001-30,000 บาทแบบสอบถามชุดนี้มีคำถามที่เป็นปัจจัยด้านคุณภาพ โรงแรมที่พัก 4 ข้อ ปัจจัยด้านสถานที่ท่องเที่ยว และกิจกรรมที่สนใจ 12 ข้อ ปัจจัยด้านคุณภาพอาหาร 5 ข้อ ปัจจัยด้านการส่งเสริมการตลาด 6 ข้อ ปัจจัยด้านช่องทางการจัดจำหน่าย 4 ข้อ ปัจจัยด้านยานพาหนะ 5 ข้อ ปัจจัยด้านปัจจัยทางสังคมและวัฒนธรรม 7 ข้อ และแบบสอบถามชุดที่สองสำหรับนักท่องเที่ยวที่เลือกซื้อราคาทัวร์เกาหลีสูงกว่า 30,001 บาทขึ้นไป จะมี 3 ปัจจัย คือ 1) ปัจจัยด้านความหรูหราของอาหาร และโรงแรมที่พัก 2) ปัจจัยด้านสถานที่ท่องเที่ยว และกิจกรรม 3) ปัจจัยทางด้านการส่งเสริมการตลาด ซึ่งนักท่องเที่ยวที่มีเพศ อายุ และระดับรายได้ต่อเดือนที่แตกต่างกัน จะมีแรงจูงใจในการซื้อราคาแพคเกจทัวร์ และความชอบในการท่องเที่ยวที่แตกต่างกัน